এবারও ঘাসফুলেই আস্থা রাখল রাজ্য। কলকাতা সহ রাজ্যের ৯২টি পুরসভার ভোটে একাধিপত্য বজায় রাখল তৃণমূল কংগ্রেস। আগেরবারের চেয়েও বেশি আসন দখল করে একটানা দ্বিতীয়বার কলকাতা পুরসভা দখলে রাখতে চলেছে শাসকদল।
 ওয়েব ডেস্ক: এবারও ঘাসফুলেই আস্থা রাখল রাজ্য। কলকাতা সহ রাজ্যের ৯২টি পুরসভার ভোটে একাধিপত্য বজায় রাখল তৃণমূল কংগ্রেস। আগেরবারের চেয়েও বেশি আসন দখল করে একটানা দ্বিতীয়বার কলকাতা পুরসভা দখলে রাখতে চলেছে শাসকদল। আগের বারের চেয়েও আসন বাড়িয়ে এবার কলকাতা পুরসভা দখলে রাখল তৃণমূল কংগ্রেস। বিদায়ী মেয়র শোভন চট্টোপাধ্যায়ের মুখের হাসি চওড়া করে আরও কোণঠাসা বিরোধী শিবির। কলকাতা পুরসভার ১৪৪টি ওয়ার্ডের মধ্যে ১১৪টি পেয়েছে তৃণমূল। বামেদের থামতে হয়েছে ১৫-য়। শেষলগ্নে রূপা গাঙ্গুলিকে প্রচারে নামিয়ে পালে হাওয়া টানার চেষ্টা করলেও, তিলোত্তমার ভোটারদের মন কাড়তে পারেনি বিজেপি। পদ্মশিবিরের ঝুলিতে গেছে ৭টি ওয়ার্ড। বেহাল দশা কংগ্রেসেরও। পাঁচটি ওয়ার্ড নিয়েই সন্তুষ্ট থাকতে হয়েছে তাদের। অন্যান্যরা জয়ী হয়েছেন ৩টি আসনে। 
কলকাতা পুরসভা মোট ১৪৪ ওয়ার্ডের মধ্যে তৃণমূলের দখলে ১১৮ টি। বামফ্রন্ট জয়ী হয়েছে ১৫ টিতে। বীজেপী জয়ী হয়েছে ৭ টিতে। কংগ্রেসের দখলে রয়ছে ৫ টি ওয়ার্ড। ৩ টি ওয়ার্ডে জয়ী নির্দল।           
     
বিরোধীদের কোণঠাসা দশায় স্বভাবতই উচ্ছ্বসিত তৃণমূল নেত্রী। কলকাতার মতোই রাজ্যের বাকি অংশেও জোড়াফুলের রমরমা। বাকি ৯১ টির মধ্যে ৬৯ টি পুরসভা  নিজেদের দখলে রেখেছে শাসক দল। বামেদের দখলে গেছে ৬টি পুরসভা। কংগ্রেস পেয়েছে ৫ টি। ত্রিশঙ্কু রয়েছে ১১টির ভাগ্য।